kardosdrur/scandi-wiki huggingface dataset:
Påskekort

Påskekort er ein type kort delt ut eller sendt som postkort i samband med påske. Det kan innehalda ei påskehelsing og motiv knytt til påske som kan vera religiøse eller sekulære.

Historie 

Ein byrja senda påskekort på slutten av 1800-talet. Dei bygde på tradisjonar med påskebrev, brev som barn laga og gav kvarandre i Sverige på 1800-talet, og den aukande interessa for prospektkort. Det var særleg i Tyskland ein byrja trykka påskekort, men dei blei etterkvart laga i fleire land.

Frå 1900 blei det send og laga mange påskekort i Noreg, med ei stordomstid rundt andre verdskrigen.
Skikken gjekk tilbake mot slutten av hundreåret, til dels erstatta av e-kort og andre elektroniske kommunikasjonsmiddel.

I Sverige kan barn framleis dela ut heimelaga påskekort eller påskebrev når dei går «påskebukk» utkledde som påskehekser og liknande.

Motiv

Utbreidde motiv på tidlege tyske påskekort var påskeharen. Etterkvart som påskekort blei laga fleire stader fekk ein fleire religiøse motiv, som krossar, kyrkjer eller kyrkjegang, og fleire sekulære påsketradisjonar som egg, kyllingar, høns og harar, vårplantar som gåsungar, påskeliljer og påskeris, figurar som påskehekser og påsketroll, og påskeaktivitetar som skigåing og hytteliv.
Ofte blir fleire motiv nytta samtidig. Nokre påskekort kan vera humoristiske, til dømes med dyr som oppfører seg som menneske. Nokre kan oppfattast som politiske, som eit kort frå andre verdskrigen med ein marsjerande hane framfor rekkjer av høns - tolka som eit symbol på «Hitler med alle sine høns.»

Nokre norske kunstnarar som laga mange påskekort var Kjell Aukrust, Andreas Bloch, Harald Damsleth, George Schumann, Erling Nielsen og Gondro Elind. Svenske Jenny Nyström var ein populær påskekortkunstnar.

Galleri

Kjelder 

Denne artikkelen bygger på «Påskkort» frå ,  den 1. april 2018. 
 oppgav desse kjeldene:
 http://www.postmuseum.posten.se/utstallningar/pask1.html - Postmuseum om påskkort.

Bakgrunnsstoff  

Påskekort av Jenny Nyström ved nettstaden til Kalmar läns museum 

Kort
Postkort
A World Without Love

«A World Without Love» er ein song spelt inn av den britiske duoen Peter and Gordon og gjeven ut som debutsingelen deira i februar 1964. Som kom òg ut på debutalbuma eira i Storbritannia og USA. Songen var skriven av Paul McCartney og tilskriven Lennon–McCartney. B-sida var «If I Were You», skriven av Peter and Gordon.

I Storbritannia gjekk songen heilt til topps på både Record Retailer-lista og New Musical Express-lista. I USA toppa «A World Without Love» både Billboard Hot 100 og Cash Box Top 100. Songen nådde òg toppen av Irish Singles Chart, toppen av New Zealand si «Lever Hit Parade», andreplassen i Australia, og åttandeplassen på VG-lista i Noreg.

Bakgrunn
McCartney skreiv songen då han var 16. Då han flytta til London og kjærasten hans Jane Asher i 1963, delte dei rom med broren hennar, Peter Asher. Asher spurte han om han kunne bruke songen etter at Asher og Gordon Waller hadde fått platekontrakt som Peter and Gordon.

McCartney syntest ikkje songen var god nok for The Beatles. Songen vart derfor aldri gjeven ut av The Beatles, og den einaste kjende innspelinga av eit Beatles-medlem er den originale demoinnspelinga til McCartney, som no er eigd av Peter Asher.

Det er ein av to songar skrivne av Lennon–McCartney som har gått til topps i USA av ein annan artist enn The Beatles. Den andre er «Lucy in the Sky with Diamonds» med Elton John. «Bad to Me» var skriven av Lennon og McCartney i 1963 og gjeven til Billy Kramer. Denne nådde toppen i Storbritannia, men ikkje i USA. Før han gav songen til Peter and Gordon, tilbaud McCartney han til Billy J. Kramer, som avslo. Songen var ein av sju førsteplassar skrivne av Lennon-McCartney i USA i 1964, noko som er rekord innafor same kalenderår.

«A World Without Love» er med på lista til Rock and Roll Hall of Fame over dei 500 songane som forma rock and roll.

Salslister

Vekeslister

Årslister

Andre versjonar
Ein versjon av Bobby Rydell frå mai 1964 nådde 80. plassen på Billboard Hot 100.

I 1964 gav The Supremes ut ein versjon av songen på albumet A Bit of Liverpool. Denne versjonen vart ein hit i somme land i Søraust-Asia og nådde 7. plassen i Malaysia.

Del Shannon spelte ein versjon av songen i 1964 på albumet hans Handy Man.

Patty Duke spelte ein versjon av songen i 1965 på debutalbumet Don't Just Stand There.

Terry Black gav ut ein versjon av songen i 1965 på debutalbumet Only 16.

Kjelder

Denne artikkelen bygger på «A World Without Love» frå ,  den 1. april 2018. 
 oppgav desse kjeldene:

Bakgrunnsstoff
World Without Love på JPGR.org

Songar frå 1964
Singlar frå 1964
Songar skrivne av Lennon–McCartney
The Beatles-songar
Peter and Gordon-songar
Nummer-ein-singlar i Storbritannia
Songar på toppen av Billboard-lista
Debutsinglar frå 1964
Capitol Records-singlar
Columbia Graphophone Company-singlar
Terry Black-songar
The Supremes-songar
Forbrukslån

Forbrukslån er eit lån som blir gjeve utan krav til finansiell tryggleik. Til skilnad frå lån med tryggleik, krev ikkje banken pant i låntaker sine eigedelar (til dømes bustadlån). Pengane frå eit forbrukslån kan disponerast fritt.

Om forbrukslån 
Renta varierer i samsvar med lånesøkaren si betalingsevne og kva bank ein har valt. Prisskilnadene er store, med renter frå 6 prosent opp til mange tusen prosent for såkalla «mikrolån». Sistnemnde vert kjenneteikna av svært små beløp med kort nedbetalingstid. Alder, inntekt, skuldnader og generell økonomisk livssituasjon er blant faktorane som påverkar renta på eit forbrukslån. Dersom ein ikkje imøtekjem krava banken stiller eller ynskjer å betre rentene på forbrukslånet, er det mogleg å søke om forbrukslån med ein medlåntakar.

I samsvar med Utlånsforskrifta skal et forbrukslån betalast ned innen 5 år.

Forbrukslån i Noreg 
Eit søk på Finansportalen (drifta av Forbrukerrådet) viste at det fanst meir enn 60 bankar med tilbod om forbrukslån i 2021. Tal frå Noregs Bank viser ein kraftig vekst i forbrukslån. Ved utgangen av 2016 hadde norske hushald ca. 3 prosent av gjelda si knytt til forbrukslån. Nye lån auka 15 prosent, som er det dobbelte av total kreditt ferda ut i marknaden (ca. 7 %). Frå 2019 har tendensen vore dalande, noko som truleg kan knytast til innføringa av gjeldsregistra i juli same år.

Rettar for låntakarar 
Marknadsføring, tilbod og utferding av forbrukslån i Noreg vert i hovudsak dekt av dei same reglane som generelle finansielle tilbod. Angrerettslova fastsett løyvet til å kansellere avtalen fram til 2 veker etter gjeldsbrevet vart signert. Det gjeld både for direkte sal og fjernsalg.

Banken har plikt om å rå moglege låntakarar frå å ta opp lån dei ikkje trur dei har evne til å betene. Banken skal gje rådet i skriftleg form før lånet vert utbetalt. Bankar som ikkje overheld reglane om opplysningsplikt kan bli stilt økonomisk ansvarleg i ettertida. Låntakarar har òg løyve til at nedbetale gjelda tidlegare enn avtalt, utan økonomiske konsekvensar.

Kjelder

Lån
Privatøkonomi
Musikaren Manfred Mann

Manfred Mann () er ein sørafrikansk-britisk klaverspelar, gitarist og vokalist, mest kjend som opphavleg medlem av Manfred Mann, Manfred Mann Chapter Three og Manfred Mann's Earth Band.

Karriere

Lubowitz voks opp i ein jødisk familie i Johannesburg i Sør-Afrika, som son av David Lubowitz og Alma Cohen. Han studerte musikk ved University of the Witwatersrand, og arbeidde som jazzpianist ved fleire nattklubbar i Johannesburg. Mellom 1959 og 1961 spelte han og barndomsvenen Saul Ozynski inn to album som The Vikings - det første rock and roll-bandet i Sør-Afrika.

Lubowitz var sterkt i mot apartheidsystem i heimlandet, og flytta til Storbritannia i 1961 og byrja å skrive for «Jazz News» under pseudonymet Manfred Manne (etter jazztrommeslagarenShelly Manne), men dette vart etter kort tid korta ned til Manfred Mann. Året etter møtte han trommeslagaren og klaverspelaren Mike Hugg i Clacton Butlins Holiday Camp og i lag danna dei eit stort blues-jazz-band kalla The Mann-Hugg Blues Brothers. Dette utvikla seg til eit fem mann stort mann og dei fekk platekontrakt med EMI i 1963, under etiketten HMV.

Dei endra namn til Manfred Mann etter ønske frå plateprodusenten, og frå 1964 til 1969 fekk dei ei rekkje hittar («Do Wah Diddy Diddy», «Sha La La», «Pretty Flamingo», «Mighty Quinn»). Gruppa vart oppløyst i 1969 og Mann danna like etter eit anna band med Mike Hugg, Manfred Mann Chapter Three, eit eksperimentelt jazzrockband. Dei vart oppløyst etter to album, men Mann fortsette med nok eit nytt band i 1971, Manfred Mann's Earth Band, som framleis er aktive i dag. Dei hadde fleire hittar, mellom anna med tre Bruce Springsteen-songar, «Spirits in the Night», «For You» og «Blinded by the Light», «Runner», «Davy's on the Road Again», «You Angel You», «All Through the 80's» og «Joybringer».

Manfred Mann spelte som jazzpianist i Jesús Franco-filmen Venus in Furs frå 1969 og framførte musikken for filmen.

Mann har òg gjeve ut musikk i soloprosjekt som «Manfred Mann's Plain Music» og «Manfred Mann '06.»

Gjestemusikar
Manfred Mann spelte minimoogsolo på Uriah Heep-song, «July Morning». Han spelte klaverinstrument på Trevor Rabin-albumet Wolf.

Kjelder

Denne artikkelen bygger på «Manfred Mann (musician)» frå ,  den 2. april 2018. 
 oppgav desse kjeldene:

Bakgrunnsstoff

 
 Manfred Mann's Earth si offisielle side

Britiske plateprodusentar
Manfred Mann-medlemmar
Manfred Mann's Earth Band-medlemmar
Musikarar frå Johannesburg
Britiske rhythm and blues boom-musikarar
Engelske jazzpianistar
Engelske rockeklaverspelarar
Engelske plateprodusentar
Britiske jazzklaverspelarar
Engelske rockepianistar
Sørafrikanske jazzpianistar
Sørafrikanske jødar
Jødiske rockemusikarar
Dataspelet Celeste

Celeste er eit plattformspel utvikla og utgjeve av dei canadiske spelutviklarane Maddy Thorson og Noel Berry. Spelet var opphavleg utvikla som ein prototype i løpet av fire dagar under ein game jam, og blei seinare utvida til ei komplett utgjeving. Celeste blei utgjeve i januar 2018 til Microsoft Windows, Nintendo Switch, PlayStation 4, Xbox One, macOS, og Linux.

I Celeste kontrollerer spelaren ei jente ved namnet Madeline, som er i ferd med å klatre opp eit fjell samtidig som ho må unngå ei rekkje dødelege hindringar. I tillegg til å kunne hoppe og klatre opp vegger, kan Madeline gjere ein rykk medan ho er i lufta, som gjev ho større rekkjevidde. Denne rørsla kan berre gjerast ein gong og blir lada opp når Madeline landar på jorda eller råkar visse objekt.

Referansar

Bakgrunnsstoff 
 Offisiell nettstad

Dataspel frå 2018
Linux-spel
Macintosh-spel
Nintendo Switch-spel
Plattformspel
PlayStation 4-spel
Windows-spel
Xbox One-spel
Slangestjerner

Slangestjerner (Ophiuroidea) er ei gruppe pigghudingar. Ho omfattar omkring 2100 arter som gjerne lever på hard botn i mørkt djupt vann. 

Slangestjernene manglar anus, og munnopninga har difor funksjon både som munn og anus. Slangestjerner har skiveforma lêraktig kropp med fem tynne lange fleksible armar med ledd som er skarpt avgrensa frå den sentrale skivekroppen. I motsetnad til sjøstjerner, der kroppen kan seiast å delast inn i fleire delar etter armane, er midtpunktet til slangestjernene meir ein eigen lekamsdel.

Slangestjerner har ikkje sugeskiver på røyrføtene, og røyrføtene vert ikkje brukte til rørsle som hos sjøstjernene, men har sensoriske oppgåver og hjelper med matinnsamling. 
Dei kryp og klatrar rundt på botnen mellom steinar, korallar og algar ved hjelp av dei sterke rørlege armane, som hos nokre kan verte rulla inn mot munnsida.

Dei er stort sett særkjønna. Hos nokre arter ber eit hoindivid eit mindre hannindivid med seg. Nokre slangestjerner er likevel hermafrodittar. I mange tilfelle er det slik at yngelen vert fødd som ei form for larver som flyt rundt omkring.

Det finst kring 36 arter langs norskekysten.

Kjelder

Denne artikkelen bygger på «Slangestjerner» frå ,  den 3. april 2018.  

Pigghudingar
Miniubåt

Miniubåtar er små ubåtar som anten er ubåtar i miniatyr, eller forma som torpedoar med sal, sitjeplass eller førarhus.

Små ubåtar har vore brukt som krigsverktøy frå andre verdskrigen av, då alle stormakter tok dei i bruk. Bemanninga har variert frå fire til to mann, avhengig av storleik på farkosten. Dagens farkostar kan bemannast med dykkarar i froskemannsliknande utstyr, men er oftast umanna og berekna til større djup enn ein vil risikera dykkarar på.

Dei første teikningane til det vi kan kalla miniubåtar, dukka allereie opp i Napoleonskrigane, då Robert Fulton prøvde å selja ideen først til franskmennene, og sidan til den britiske marinen utan avsetning. Ein halvmodell finst i dag på hamna i Cherbourg.

Miniubåtane under verdskrigen hadde avgrensa rekkjevidd, og var avhengig av å tauast til nær målet. Dei var utstyrt med framdrift, ekstra oppdriftsgass, styring opp, ned og sidelengs – og ei sprengladining som måtte førast nær, helst på, målet for å verka. Dei var òg utstyrt med klippeverktøy for å trenga gjennom torpedonett. Dei var mest berekna på å dykka berre få meter under vassflata.

Kategoriar og typar 

 [«våt ubåt»-kategorien] wet sub: Våte dykkardrakter er standard, fordi mannskap har vanlegvis på seg dykkardrakt, og mannskapet sit i eit førarhus som vert fylt med vatn (under havoverflata) eller sitteplassen er på utsida av skroget til fartøyet. Ubåttypen «Bemanna torpedo» høyrer til kategorien.

 Motorised Submersible Canoe (MSC; «motorisert undervatn sitt-kano»; dets form kan minna om ein kajakk eller kano. Kallenamnet var Sleeping Beauty - Tornerose)

Fartøy der mannskap vanlegvis ikkje har dykkardrakt 

 Biber (norsk: bever) var ein tysk type frå den andre verdskrigen. Vekt: 5,7 tonn
 Fjernstyrt undervassfarkost: Dagens umanna farkostar går under nemninga ROV. Dei tidlegaste utgåvene vart sloppen ned og teke opp med kabel festa til seg, medan nyare utgåver gjerne er 100 % fjernstyrt, og utstyrt med kamera og manipulatorar tilpassa kva for eit oppdrag dei er i gang med. Sidan dei er umanna, har ein gjeve avkall på den akvadynamiske utforminga ein finn hos bemanna farkostar, som òg vert større på grunn av utstyr som er naudsynt for folk og tryggleik.

Kjende angrep 
MK «Arthur» slepte med seg to Chariot-miniubåtar  frå Shetland og langt inn i Trondhjemsfjorden i eit forsøk på å senka slagskipet «Tirpitz».

Referansar 

Denne artikkelen bygger på «Miniubåt» frå ,  den 5. april 2018.  
 

Marinefartøy
Ski-NM 2018

Noregsmeisterskapen på ski 2018 i nordiske greiner vart avvikla over ein periode på nærare seks månader frå 28. oktober 1997 til 8. april 2018.

Meisterskapen vart mykje oppslitta då Norges Skiforbund valde å arrangere konkurransane i skihopping, bortsett frå storbakkerennet, og kombinertrenna i oktober/november før den eigentlege skisesongen tok til, og jamvel i plast-bakke.
Hopprenna i normalbakke og kombinertrenna var oppdelt med skihopping i Midtstubakken i Oslo og langrenn på Beitostølen i Øystre Slidre i Oppland 3-4 dagar seinare.

Den tradisjonelle noregsmeisterskapen i langrenn var delt mellom konkurransar på Gåsbu i Hamar kommune i Hedmark dagane 11. til 14. januar 2018, skihopping i storbakke i Holmenkollbakken i Oslo 28. februar og avslutta med attståande langrennsøvingar i Alta i Finnmark 4. til 8. april 2018.

Menn

10 km klassisk 

Dato: 7. april
Stad: Alta

15 km fristil 

Dato: 12. januar
Stad: Vang

30 km fellesstart 

Dato: 13. januar
Stad: Vang

50 km 

Dato: 8. april
Stad: Alta

Sprint klassisk

3 x 10 km stafett

Kvinner

5 km klassisk 

Dato: 7. april
Stad: Alta

10 km fristil 

Dato: 12. januar
Stad: Vang

15 km fellesstart 

Dato: 13. januar
Stad: Vang

30 km fristil 

Dato: 8. april
Stad: Alta

Sprint klassisk

3 x 5 km stafett 
 Kombinert 
 Normalbakke/5 km  

 Normalbakke/10 km  

 Skihopping menn 
 Normalbakke 

 Storbakke 
Dato: 28. februar
Stad: Oslo

Skihopping kvinner

Normalbakke 

Noregsmeisterskap i 2018
Noregsmeisterskap på ski
Idrettstilskipingar i Oslo
Idrettstilskipingar i Innlandet
Idrettstilskipingar i Troms og Finnmark
Øystre Slidre kommune
Idrett i Hamar
Idrett i Alta
20th Century Man

«20th Century Man» er ein song av det engelske rockebandet The Kinks. Han vart gjeven ut på singel i desember 1971 frå albumet Muswell Hillbillies, eit album med blues og countryrøter. Singelen nådde berre 106. plassen på singellista i USA.

National Review sette songen på 10. plassen på lista si over dei 50 beste konservative rockesongane.

«20th Century Man» er noko tyngre og meir rocka enn resten av songane på Muswell Hillbillies

Medverkande
 Ray Davies - akustisk gitar, solovokal
 Dave Davies - sologitar, slidegitar, korvokal
 John Dalton - bassgitar
 John Gosling - klaverinstrument
 Mick Avory - trommer, perkusjon
 Mike Bodak; Richard Edwards - lydteknikar

Kjelder

Denne artikkelen bygger på «20th Century Man» frå ,  den 10. april 2018. 
 oppgav desse kjeldene:

Bakgrunnsstoff

The Kinks-songar
Songar frå 1971
Singlar frå 1971
Songar skrivne av Ray Davies
Songar produserte av Ray Davies
RCA Records-singlar
Bluesrock-songar
NM i friidrett 1966

Noregsmeisterskapen i friidrett 1966, hovudmeisterskapen, vart avvikla på Nadderud stadion i Bærum dagane 12.-14. august 1966. Arrangør var IL Tyrving og Akershus Friidrettskrets. Meisterskapen omfatta 19 tevlingar for menn og 11 for kvinner.

Bjørn Bang Andersen vart tildelt kongepokal for sitt kulestøyt på 18,15 meter og Berit Berthelsen kongepokal for eit lengdehopp som målte 6,34 m.

Menn

100 m

200 m

400 m

800 m

1500 m

5 000 m

10 000 m

110 meter hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

80 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Arbeiderbladet 15.8.1966

Noregsmeisterskap i 1966
Noregsmeisterskap i friidrett
Sport i 1966
Idrett i Bærum
John-Ragnar Aarset

John-Ragnar Kvam Aarset () er ein norsk politikar frå Høgre. Han er frå 2015 generalsekretær i partiet.

Karriere
Aarset har frå 1998 ein Bachelorgrad i kultur- og samfunnsvitskap frå Universitetet i Oslo. Han var 1998–2000 leiar i Unge Høgre, 2001–2004 sekretariatsnestleiar i stortingsgruppa til Høgre, 2004–2005 politisk rådgjevar for kommunal- og regionalministeren Erna Solberg, og 2005–2008 kommunikasjonsrådgjevar i stortingsgruppa i Høgre. Aarset var statssekretær i Samferdselsdepartementet 2013–2015.

Lokalpolitisk har han hatt ei rekkje tillitsverv, mellom anna kommunestyrerepresentant i Hol 1991–1995 og fylkestingsrepresentant i Buskerud 1995–2002. I stortingsperioden 2001–2005 var han 1. vararepresentant for Buskerud Høgre, i perioden etter 2. vararepresentant.

Utanom partipolitiske verv og stillingar har Aarseth mellom anna arbeidd som kommunikasjonsrådgjevar 2000–2001 i PR-byrået Konsensus AS, som spesialrådgjevar 2008–2012 i PR-byrået Gambit Hill+Knowlton og 2012–2013 som dagleg leiar i Forum Nye Bergensbanen.

John-Ragnar Aarset var 2004–2013 styreleiar i Litteraturselskapet Det norske Samlaget. Han fekk prisen Årets nynorskbrukar frå Nynorsk kultursentrum i 2018.

Kjelder

Bakgrunnsstoff

Statssekretærar i Regjeringa Solberg
Statssekretærar frå Høgre
Lokalpolitikarar i Hol
Høgrepolitikarar i Buskerud
Vararepresentantar til Stortinget
Folk frå Hol
NM i friidrett 1965

Noregsmeisterskapen i friidrett 1965, hovudmeisterskapen, vart avvikla på Haugesund stadion i Haugesund dagane 27.-29. august 1965. Arrangør var Haugesund Idrettslag og Rogaland Friidrettskrins. Meisterskapen omfatta 19 tevlingar for menn og 11 for kvinner.

Oddrun Lange vart tildelt kongepokal for sitt spjutkast på 48,38 meter og høgdehopparen Stein Sletten kongepokal for vinnarhoppet 2,07 m.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

80 meter hekk

Høgdehopp

Lengdehopp

Kulestøyt

Diskoskast

Spjutkast

Kjelder
Arbeiderbladet 31. august 1965

Noregsmeisterskap i 1965
Noregsmeisterskap i friidrett
Sport i 1965
Idrett i Haugesund
Dammar og reservoar i Irak

Dette er ei liste over demningar og vassreservoar i Irak. Dei er sorterte etter plasseringa i anten Eufrat- eller Tigris-vassdraget.

Demningar i Eufrat-vassdraget
Duban-demninga i Eufrat, regulerer vassføringa frå Eufrat og ut i Habbaniyahsjøen
Fallujah-demninga, i Eufrat
Haditha-demninga, i Eufrat, skapar Qadisiyahsjøen
Hindiya-demninga, i sideelva Hindiya til Eufrat
Ramadi-demninga, i Eufrat
Warrar-demninga, i Eufrat
Tre demningar i Wadi Hauran (Hussayniyah, Rutba og Hauran)

Demningar i Tigris-vassdraget
Adhaim-demninga, i Adhaim
Badush-demninga (ikkje ferdig), i Tigris
Bastora-demninga (under utbygging), i Bastora
Bawanur-demninga (under utbygging), i Diyala
Beduhe-demninga, i Beduhe
Bekhme-demninga (ikkje ferdig), i Store Zab
Darbandikhan-demninga, i Diyala
Deralok-demninga (under utbygging), i Store Zab
Dibis-demninga, i Vesle Zab
Diyala Weir, i Diyala
Dukan-demninga, i Vesle Zab, skapar Dukansjøen
Duhok-demninga, i Duhok
Hemrin-demninga, i Diyala, skapar Hamrinsjøen
Kutdammen, i Tigris
Mosul-demninga, i Tigris
Samarra-demninga, i Tigris

Demningar i kanalar mellom Tigris og Eufrat
Badaa Head-demninga, i Shatt al-Hayy
Gharraf Head-demninga, i Shatt al-Hayy
Gharraf-demningane, i Shatt al-Hayy
Shallala-dammen, i ein kanal frå Thartharsjøen til Tigris
Tharthar-dammen, regulerer vassføringa frå Thartharsjøen
Thartar-kanaldam, regulerervassføringa frå Thartharsjøen mot anten Eufrat eller Tigris.

Kjelder

Denne artikkelen bygger på «List of dams and reservoirs in Iraq» frå ,  den 18. april 2018. 
 oppgav desse kjeldene:

Reservoar
Hamrinsjøen

Hamrinsjøen, eller Diyala-demningen, er ein menneskeskapt innsjø kring 50 km nordaust for Baquba i Diyala guvernement i Irak. Byen Hamrin ligg ved vestbreidda av innsjøen, og begge ligg lengst sør i Hamrinfjella.

Innsjøen vart fylt i 1981 og held over to milliardar kubikkmeter vatn. Her finst fisk og han gjev vatn til daddelpalmelundar og anna jordbruk i nærleiken.

I juni 2008 vart det rapportert at sidan Iran hadde demd opp elva Alwand, hadde innsjøen mista nesten 80 % av kapasiteten.

Arkeologiske utgravingar
Seint i 1970-åra, før innsjøen vart fylt, vart det gjort fleire arkeologiske utgravingar i området. Utgravingane vart leia av British Archaeological Expedition etter førespurnad av Den irakiske statsorganisasjonen for antikvitetar og arv. Av stader som vart utgrave finn ein Tell Madhur, Tell Rubeidheh og Tell Haizalun frå Ubaid-perioden.

Kjelder

Denne artikkelen bygger på «Lake Hamrin» frå ,  den 18. april 2018. 
 oppgav desse kjeldene:

Vassreservoar i Irak
Diyala guvernement
Innsjøar i Irak
Hans-Jakob Mathisen

Hans-Jakob Mathisen () er ein norsk tidlegare fotballspelar som vart hovudseriemeister med Fredrikstad Fotballklubb i 1960 og 1961 og noregsmeister 1961 og 1966. Forsvarspelaren spelte 5 landskampar for Noreg i åra 1959–1961.

Karriere
Mathisen, med kallenamnet «Jappen», deltok i Hovudseriefinalen 1956 som innbytar, ein kamp som enda med FFK-tap mot Larvik Turn. Sidan var han med å vinne hovudseriefinalane både i 1960 og 1961. Hausten 1961 vart han norsk meister då Fredrikstad vann cupfinalen mot Haugar med 7–0, derimot måtte han og FFK tole tap mot Skeid i NM-finalen 1963. Tre år seinare revansjerte FFK og Mathisen seg mot nettopp Lyn i cupfinalen 1966 og han vann sin fjerde pokal etter sigerssifra 3–2.  

Mathisen spelte fem kampar på landslaget, ein i 1959, to i 1960 og like mange i 1961. Alle fem landskampane enda med norsk tap.

Bakgrunnsstoff
Hans-Jakob Mathisen i eu-football
Hans-Jakob Mathisen i fotball.no

Norske landslagsspelarar i fotball
Fredrikstad-spelarar
Folk frå Fredrikstad